**Zmluva o dielo**

uzavretá podľa § 536 a nasl. zákona č. 513/1991 Zb. Obchodný zákonník

v znení neskorších predpisov a v zmysle výzvy na predloženie ponuky pre zákazku s názvom

„Rekonštrukcia objektov živočíšnej výroby“.

(ďalej len ***„zmluva***“) medzi zmluvnými stranami:

**Objednávateľ:** **AGRODRUŽSTVO Turňa**

Sídlo : 044 02 Turňa nad Bodvou 354

IČO: 36861421

DIČ 2022735880

IČ DPH: SK2022735880

IBAN:

Zastúpený Ing. Imrich Kovács

(ďalej ako ***„objednávateľ***“)

a

**Zhotoviteľ:**

Sídlo:

IČO:

DIČ:

IČ DPH:

IBAN:

Zastúpený:

(ďalej ako „***zhotoviteľ***“)

**Východiskové podklady a údaje**

Podkladom pre uzatvorenie tejto Zmluvy o dielo (ďalej len „Zmluva“) je ponuka zhotoviteľa - doručená objednávateľovi dňa v postupe zadávania zákazky „Rekonštrukcia objektov živočíšnej výroby“ na základe Výzvy na predloženie ponuky.

Východiskové údaje:

Výzva

Príloha č. 1 – Výkaz výmer.

Príloha č. 2 – Zmluva o dielo.

Príloha č. 3 - Návrh na plnenie kritéria.

Príloha č. 4 - Identifikačné údaje potenciálneho dodávateľa.

Príloha č. 5 - Súťažné podklady.

Príloha č. 6 – Projektová dokumentácia

Príloha č. 7 - Prehľad rozpočtových nákladov

Ponuka uchádzača, ktorý je ako úspešný uchádzač zhotoviteľom predmetu zmluvy.

**Článok I.**

Predmet zmluvy

Predmetom zákazky je „Stavebné práce - Rekonštrukcia objektov živočíšnej výroby: Stavebné úpravy kurín a

Stavebné úpravy teľatníka“. Zhotoviteľ sa zaväzuje, že objednávateľovi zhotoví dielo, špecifikované v Príloha č. 1 – Výkaz výmer a Príloha č. 6 – Projektová dokumentácia , ktoré sú neoddeliteľnou súčasťou tejto zmluvy a objednávateľ sa zaväzuje, že toto dielo prevezme a zaplatí zaň dohodnutú cenu.

**Článok II.**

**Termín plnenia predmetu zmluvy**

Termín plnenia predmetu zmluvy je najneskôr do 25.9.2025.

**Článok III.**

**Miesto a spôsob prevzatia predmetu zmluvy**

1. Miestom realizácie je: Turňa nad Bodvou a Háj, okres Košice -okolie
2. Dielo prevezme objednávateľ na základe podpísaného preberacieho protokolu zodpovednou osobou objednávateľa.
3. Pri odovzdaní diela je zhotoviteľ povinný odovzdať objednávateľovi doklady, ktoré sa vzťahujú a sú potrebné kolaudáciu diela a pre jeho bezpečné a plne funkčné užívanie v slovenskom alebo českom jazyku.

**Článok IV.**

**Kúpna cena a platobné podmienky**

1. Rozpis ceny:

|  |  |  |  |  |  |  |
| --- | --- | --- | --- | --- | --- | --- |
| Číslo pol. | Názov položky | Množstvo  celok | Cena bez DPH v EUR | Sadzba DPH v % | Hodnota DPH v EUR | Cena spolu s DPH EUR |
| 1. | Stavebné úpravy kurín | 1 |  |  |  |  |
| 2. | Stavebné úpravy teľatníka | 1 |  |  |  |  |
| Spolu za celý predmet zákazky | | |  |  |  |  |

**slovom: .............................................................................................................................EUR.**

1. Cena podľa bodu 1 tohto článku je konečná a upravená môže byť len písomným dodatkom k zmluve uzavretým podľa čl. 13 bod 4 zmluvy, z dôvodu zmien sadzby dane podľa daňových zákonov Slovenskej republiky.
2. Cena podľa bodu 1 tohto článku je stanovená podľa zákona NR SR č.18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.
3. Cena je splatná na základe faktúry zhotoviteľa. Objednávateľ zhotoviteľovi neposkytne zálohovú platbu.
4. Fakturácia pod dokončení realizácie diela. Podkladom pre vystavenie faktúr bude súpis skutočne vykonaných prác a dodaného materiálu, ktorý bude potvrdený zhotoviteľom a objednávateľom a bude tvoriť prílohu faktúr.
5. Splatnosť faktúr je 30 dní od vystavenia faktúry.
6. Zálohová platba nebude poskytnutá.

**Článok V.**

**Omeškanie a zmluvné pokuty**

1. Ak sa zhotoviteľ dostane do omeškania s dodaním, zaväzuje sa zaplatiť objednávateľovi zmluvnú pokutu vo výške 0,02 % z celkovej ceny diela bez DPH za každý deň omeškania. Týmto nie je dotknuté právo objednávateľa na náhradu škody.
2. Ak sa objednávateľ dostane do omeškania s platením dohodnutej ceny diela, zaväzuje sa zaplatiť zhotoviteľovi úrok z omeškania vo výške 0,02 % z nezaplatenej ceny za každý deň omeškania.

**Článok VI.**

**Odstúpenie od zmluvy**

1. Objednávateľ môže od tejto zmluvy odstúpiť ak sa zhotoviteľ omešká s dodaním diela viac ako 30 dní po v zmluve dojednanej dobe a zhotoviteľ nezjedná nápravu ani v dodatočnej lehote určenej písomne objednávateľom.
2. Zhotoviteľ môže od tejto zmluvy odstúpiť ak sa objednávateľ omešká s platením peňažných záväzkov viac ako o 60 dní po splatnosti a objednávateľ nezjedná nápravu ani v dodatočnej lehote určenej písomne zhotoviteľom.
3. Pokiaľ niektorá zo zmluvných strán odstúpi od tejto zmluvy, zmluva zaniká a zmluvné strany sa vysporiadajú podľa ustanovení Obchodného zákonníka. Všetky náklady a tiež náhradu škody súvisiacu s odstúpením od kúpnej zmluvy znáša zmluvná strana, ktorá zavinila zánik zmluvy. Odstúpenie od zmluvy nemá vplyv na povinnosť platiť zmluvnú pokutu.
4. Objednávateľ si vyhradzuje bez akýchkoľvek sankcií odstúpiť od zmluvy s zhotoviteľom v prípade, kedy ešte neboli začaté práce na diele a výsledky finančnej kontroly zo strany Poskytovateľa príspevku neumožňujú financovanie výdavkov vzniknutých z obstarávania tovarov, služieb, stavebných prác alebo iných postupov.

**Článok VII.**

**Záruka**

1. Zhotoviteľ preberá záruku za akosť diela špecifikovaného podľa Článku I. tejto zmluvy. Na dielo sa poskytuje záruka 36 mesiacov. Záruka začína plynúť odo dňa zaškolenia objednávateľa podľa Článku VIII. tejto zmluvy.
2. Pre uplatnenie vád platia ustanovenia Obchodného zákonníka.
3. Záruka neplatí ak objednávateľ nedodrží postupy zaobchádzania s dielom, ktoré určil zhotoviteľ, alebo ak objednávateľ nevykoná pravidelné servisné prehliadky. Záruka sa nevzťahuje na vady a poškodenia, ktoré spôsobil objednávateľ úmyselne, resp. nesprávnou manipuláciou.
4. V prípade reklamácie sa zhotoviteľ nastúpiť na servisný úkon do 5 pracovných dní od nahlásenia vady/poruchy. V prípade vád/porúch brániacich používaniu a/alebo prevádzke diela je nástup na odstránenie vady do 48 hodín od nahlásenia vady/poruchy. Zároveň sa zhotoviteľ zaväzuje odstrániť vady diela uplatnené v záručnej dobe v lehote najneskôr do 30 kalendárnych dní od uplatnenia reklamácie objednávateľom.
5. Ak sa zhotoviteľ dostane do omeškania s plnením termínov podľa bodu 4 tohto článku, zaväzuje sa zaplatiť objednávateľovi zmluvnú pokutu vo výške 0,1% z celkovej kúpnej ceny diela bez DPH. Popri zmluvnej pokute má objednávateľ právo na náhradu škody v celom vzniknutom rozsahu.

**Článok VIII.**

**Zaškolenie objednávateľa**

Zhotoviteľ sa zaväzuje pri odovzdaní diela objednávateľovi zabezpečiť v mieste plnenia na vlastné náklady zaškolenie, resp. ním poverené osoby (obsluhu) na prevádzku diela v plnom rozsahu tak, aby objednávateľ mohol užívať predmet diela na účel, na ktorý je určený, vrátane poučenia o bezpečnej prevádzke a správnej starostlivosti o dielo.

**Článok IX.**

**Vyššia moc**

1. Žiadna zo strán nenesie zodpovednosť za úplné či čiastočné nesplnenie svojich povinností vyplývajúcich zo zmluvy v dôsledku udalosti výnimočnej povahy, ktorá nemohla byť predvídateľná alebo ju nebolo možné odvrátiť – udalosti ako živelné pohromy, vojnové operácie rozličného druhu, občianske nepokoje, explózie, požiare, výluky alebo okolnosti vyskytujúce sa nezávisle od vôle strán, mimo kontroly strán (ďalej len vyššia moc).
2. Strana dotknutá udalosťou Vyššej moci je povinná písomne informovať druhú stranu do 2 pracovných dní, pričom dané oznámenie musí byť doplnené potvrdením o takej udalosti Vyššej moci.
3. Strana, ktorá nevykoná oznámenie druhej strane podľa odseku 2. bude povinná nahradiť druhej strane všetky škody spôsobené porušením tejto povinnosti.

**Článok X.**

**Náhrada škody, sankcie a zmluvné pokuty**

1. Pokiaľ niektorá zmluvná strana neplní svoje záväzky z tejto zmluvy, je povinná nahradiť škodu tým spôsobenú druhej strane, iba ak preukáže, že porušenie povinností bolo spôsobené okolnosťami vylučujúcimi zodpovednosť.
2. V prípade, že zhotoviteľ nedodrží kritériá, na základe ktorých v rámci verejného obstarávania zákazku získal, je povinný uhradiť objednávateľovi sankciu vo výške rozdielu medzi víťaznou ponukou a ponukou ďalšieho uchádzača v poradí.
3. Pri uplatňovaní náhrady škody platia ustanovenia § 373 a nasl. Obchodného zákonníka.

**Článok XI.  
Riešenie sporov**

Zmluvné strany sa dohodli a súhlasia, že všetky spory, ktoré medzi nimi vzniknú bude riešiť príslušný súd podľa sídla objednávateľa a bude rozhodovať podľa hmotných a procesných predpisov právneho poriadku Slovenskej republiky.

**Článok XII.**

**Osobitné podmienky**

Zmluvné strany súhlasia, že oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči zhotoviteľovi kontrolu/audit obchodných dokumentov a vecnú kontrolu v súvislosti s realizáciou zákazky a zhotoviteľ je povinný poskytnúť súčinnosť v plnej miere.“ Uvedenú povinnosť musia obsahovať aj zmluvy so subdodávateľmi zazmluvneného víťazného uchádzača

**Článok XIII.**

**Záverečné ustanovenia**

1. Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni uzavretia zmluvy.
2. Súčasťou tejto zmluvy je Príloha č. 1 – Výkaz výmer a Príloha č. 6 – Projektová dokumentácia.
3. Otázky a vzťahy, ktoré v tejto kúpnej zmluve nie sú výslovne upravené, sa riadia ustanoveniami Obchodného zákonníka SR.
4. Túto zmluvu je možné meniť a dopĺňať len formou písomných dodatkov podpísaných oprávnenými zástupcami oboch zmluvných strán, ktoré budú tvoriť neoddeliteľnú súčasť tejto zmluvy.
5. Kúpna zmluva je vyhotovená v 4 rovnopisoch. Každá zmluvná strana dostane 2 rovnopisy.
6. Zmluvné strany si zmluvu prečítali, jej obsahu porozumeli a na znak súhlasu ju potvrdili svojimi podpismi.

V ............................, dňa: .................... V ............................., dňa: ........................

**Zhotoviteľ:** ..................................... **Objednávateľ:** ..............................................